רבקה באייך

רבקה באייך (נולדה ב-25 ביוני 1999) היא לוחמת טאקוונדו ישראלית המתחרה בקטגוריות המשקל של עד 46 ק"ג ועד 49 ק"ג. זוכת מדליית זהב בגביע העולם 2020, ו-3 מדליות ארד באליפות אירופה (2021, 2022 ו-2023).

ביוגרפיה 
באייך נולדה בעיירה צ'אהיט שבאתיופיה ועלתה לארץ עם משפחתה בגיל 5. המשפחה התגוררה במרכז קליטה בבאר שבע וב-2012 עברה לראשון לציון, שם היא מתגוררת עם אמה ושלוש אחיותיה הגדולות.

בגיל 13 החלה להתאמן בטקוואנדו במסגרת פרויקט "עולות" לנערות ממוצא אתיופי שהתקיים בבית ספרה.

קריירה ספורטיבית 
בשנת 2016 זכתה באייך במדליית כסף בקטגוריית משקל של עד 42 ק"ג באליפות אירופה לנוער שנערכה בלטביה.

בשנת 2020 זכתה באייך במדליית זהב בקטגוריית משקל של עד 46 ק"ג בתחרות גביע העולם G1 שנערכה בהלסינגבורג שבשוודיה.

בשנת 2021 זכתה באייך במדליית ארד בקטגוריית משקל של עד 46 ק"ג באליפות אירופה שהתקיימה בסופיה שבבולגריה וגם. באליפות המדינה בקטגוריית משקל של עד 46 ק"ג.

בחודש אוקטובר 2021, נפצעה באייך, לאחר שבמהלך תחרות במונטנגרו, יריבה נפלה על הצד החיצוני של הרגל שלה. היא הייתה מנוטרלת במשך 7 חודשים, ועד כחודש לפני אליפות אירופה 2022, לא הייתה ודאות שתוכל להתחרות בה. לבסוף החלימה והתייצבה לאליפות שהתקיימה במנצ'סטר שבבריטניה, וזכתה במדליית ארד בקטגוריית משקל של עד 46 ק"ג. בשנה זו זכתה גם במדליית כסף בתחרות גביע העולם שהתקיימת בסופיה.

ב-ינואר 2023 זכתה באייך באליפות המדינה במשקל עד 46 ק"ג. בחודש יוני 2023, בהיותה מדורגת שלישית בעולם במשקל שלה, הודחה מאליפות העולם, בטרם הספיקה להגיע לקרב על מדליה. מאידך, באוגוסט 2023 זכתה במדליית ארד בקטגוריית משקל של עד 49 ק"ג באליפות אירופה שהתקיימה בטאלין שבאסטוניה. קבלת המדליה, ועלייתה לפודיום, התרחשה ביום הזיכרון לשואה ולגבורה, עובדה שהוסיפה התרגשות מיוחדת למעמד בקרב המשלחת הישראלית.

ראו גם 
 טאקוונדו בישראל
 אבישג סמברג

הערות שוליים 

ישראליות שנולדו ב-1999
2023 08
לוחמות טאקוונדו ישראליות
לוחמי טאקוונדו ישראלים